# Humanitārās fakultātes

# Rusistikas un slāvistikas katedras

# ASOCIĒTAIS PROFESORS

**1. Galvenie uzdevumi un pienākumi**

1. Asociētais profesors ir valodniecības un literatūrzinātnes nozarē starptautiski atzīts speciālists, kurš veic mūsdienu līmenim atbilstošu zinātniskās pētniecības darbu un nodrošina augstas kvalitātes studijas valodniecības un literatūrzinātnes zinātnes nozarē.

2. Asociētā profesora galvenais pienākums ir sekmēt studiju un pētniecības darba brīvību, veicināt atklātumu Daugavpils Universitātes (turpmāk DU) pārvaldē un tās lietu kārtošanā. Asociētā profesora amata pienākumi jāpilda tā, lai DU spētu īstenot savus stratēģiskos attīstības uzdevumus un sasniegt izvirzītos mērķus.

3. Asociētā profesora galvenie uzdevumi ir:

3.1**. zinātnes jomā:**

3.1.1. sagatavot zinātniskās publikācijas un iesniegt tās anonīmi recenzētos zinātniskajos žurnālos vai konferenču ziņojumu izdevumos, kuri indeksēti datubāzē SCOPUS vai *Web of Science Core Collection* vai iekļauti datubāzē ERIH+ (trīs publikācijas), vai recenzētu zinātnisko monogrāfiju;

3.1.2. uzstāties ar referātu starptautiskajās zinātniskajās konferencēs Latvijā un ārvalstīs (piecas konferences);

3.1.3. piedalīties zinātnisko projektu īstenošanā (pildīt eksperta valodu jomā pienākumus ESF projektā “Daugavpils Universitātes studiju virziena „Izglītība, pedagoģija un sports” modernizācija Latvijas izglītības sistēmas ilgtspējīgai attīstībai”, piedalīties DU granta programmas “Krievu literatūra Latvijā” realizācijā);

3.1.4. piedalīties Daugavpils Universitātes un mācību centra “LatInSoft” projekta “Learn Russian in the European Union” realizēšanā;

3.1.5. vadīt zinātniskos līgumdarbus, kas ir saistīti ar asociatīvā eksperimenta, tulkošanas un lingvistiskās ekspertīzes veikšanu, vai līdzdarboties to īstenošanā, piedalīties pedagogu apmācības kursu sagatavošānā;

3.1.6. celt zinātnisko kvalifikāciju ārvalstu augstskolās un zinātniskajās institūcijās (vismaz vienā);

3.2. **akadēmiskajā darbībā:**

3.2.1. vadīt doktorantu darbu un promocijas darbu izstrādi;

3.2.2. vadīt maģistra darbu izstrādi (vismaz viens aizstāvēts maģistra darbs);

3.2.4. vadīt nodarbības maģistra studiju programmā;

3.2.5. vadīt nodarbības ārvalstu studentiem Latvijā;

3.2.6. vadīt nodarbības ārvalstu augstskolās;

3.2.7. sagatavot mācību līdzekļus, tai skaitā mācību līdzekļus e-vidē;

3.2.8. paaugstināt pedagoģisko kvalifikāciju Latvijas un ārvalstu augstskolās vai zinātniskajās institūcijās (vismaz vienā);

3.3. **organizatoriskajā darbībā:**

3.3.1. piedalīties pētniecības un attīstības projektu menedžēšanā;

3.3.2. vadīt starptautisko konferenču organizācijas komitejas vai zinātniskās komitejas, līdzdarboties starptautisko zinātnisko konferenču organizēšanā;

3.3.3. vadīt zinātnisko izdevumu redakcijas kolēģiju vai piedalīties tās darbībā, vai anonīmi recenzēt zinātniskās publikācijas zinātniskajā žurnālā vai konferenču ziņojumu izdevumā, recenzēt zinātniskos rakstus izdevumos;

3.3.4. vadīt Rusistikas un slāvistikas katedras Krievu valodas un kultūras centru;

3.3.5. vadīt nacionāla un starptautiska mēroga zinātnisko, akadēmisko konkursu, festivālu un citu līdzvērtīgu pasākumu, kas ir saistīti ar krievu filoloģijas, krievu valodas kā diasporas valodas un kā svešvalodas, krievu kultūras diasporā popularizēšanu, organizācijas komitejas;

3.3.6. Humanitārās fakultātes Rusistikas un slāvistikas katedras asociētā profesora

**docējamie studiju kursi**

|  |  |  |  |  |
| --- | --- | --- | --- | --- |
| Studiju  programma | Studiju kursa nosaukums | KP | Kontakt-stundas | Sadaļa  (A, B, C) |
| ABSP Filoloģija (Krievu filoloģija) | Valo1023 Ievads valodniecībā | 2 | 32 | B |
| ABSP Filoloģija (Krievu filoloģija) | Valo1185 Ortogrāﬁjas un interpunkcijas problēmjautājumi | 2 | 32 | B |
| ABSP Filoloģija (Krievu filoloģija) | Valo1257 Mūsdienu krievu literārā valoda: leksikoloģija II | 2 | 32 | B |
| ABSP Filoloģija (Krievu filoloģija) | Valo1257 Mūsdienu krievu literārā valoda: leksikoloģija I | 1 | 16 | B |
| ABSP Filoloģija (Krievu filoloģija) | Valo1354 Starpdisciplinārie pētījumi valodniecībā | 2 | 32 | B |
| ABSP Filoloģija (ar krievu valodu kā otro valodu) | Valo2192 Krievu ortogrāﬁjas un interpunkcijas pamati (krievu valoda kā otrā valoda) | 2 | 32 | B |
| ABSP Filoloģija (ar krievu valodu kā otro valodu) | Valo1254 Normatīvā gramatika I (krievu valoda kā otrā valoda) | 2 | 32 | B |
| AMSP Filoloģija  (krievu ﬁloloģija) | Valo1123 Sociolingvistika | 2 | 32 | B |
| AMSP Filoloģija  (krievu ﬁloloģija) | Valo6148 Maģistra darba seminārs valodniecībā VI | 2 | 32 | B |
| AMSP Filoloģija  (krievu ﬁloloģija) | Valo1124 Leksiskās semantikas problēmas | 2 | 32 | B |
| AMSP Filoloģija  (krievu ﬁloloģija) | Filo6040 Vispārīgā retorika | 2 | 32 | B |
| AMSP Filoloģija  (krievu ﬁloloģija) | Valo2264 Diskursīvās prakses mūsdienu valodniecībā | 2 | 32 | B |
| AMSP Filoloģija  (krievu ﬁloloģija) | Valo2265 Lingvistiskās ekspertīzes pamati | 1 | 16 | B |
| AMSP Filoloģija  (krievu ﬁloloģija) | Valo6049 Teksta teorija | 2 | 32 | B |
| PMSP Izglītība (krievu valodas un literatūras skolotājs) | PedaP Skolēnu radošo un pētniecisko darbu metodoloģija | 2 | 32 | B |
| PMSP Izglītība (krievu valodas un literatūras skolotājs) | PedaP020 Krievu valodas kā svešvalodas mācību metodika | 4 | 62 | B |
| PMSP Izglītība (krievu valodas un literatūras skolotājs) | Peda6115 Krievu valodas mācību metodika | 6 | 96 | B |
| PMSP Izglītība (krievu valodas un literatūras skolotājs) | FiloP008 Rakstu valodas kultūra | 2 | 32 | B |
| PMSP Izglītība (krievu valodas un literatūras skolotājs) | ValoP068 Retorika | 2 | 32 | B |
| PMSP Izglītība (krievu valodas un literatūras skolotājs) | PedaP513 2.pedagoģiskā prakse (krievu valoda) | 3 | 48 | A |
| PMSP Izglītība (krievu valodas un literatūras skolotājs) | PedaP515 3.pedagoģiskā prakse (krievu valoda kā svešvaloda) | 5 | 80 | A |
| PBSP Skolotājs | Valo1203 Dzimtās valodas teorētiskie pamati | 2 | 36 | B |
| PBSP Skolotājs | Valo1232 Dzimtās valodas praktikums | 8 | 128 | B |
| PBSP Skolotājs | Valo1212 Dzimtās valodas mācību metodikas pamatkurss | 4 | 48 | B |
| PBSP Skolotājs | Valo1238 Dzimtās valodas mācību metodika (1.-6.kl.) | 6 | 96 | B |
| PBSP Skolotājs | Valo1216 Dzimtās valodas mācību metodika (1.-3.kl.) | 3 | 48 | B |
| PBSP Skolotājs | Peda2123 Pirmsskolas didaktika (dzimtā valoda) | 1 | 16 | B |

**2. Amata pienākumu veikšanai nepieciešamā izglītība, zināšanas un prasmes**

Par asociēto profesoru var ievēlēt personu ar doktora grādu un ne mazāk kā triju gadu darba pieredzi asociētā profesora vai docenta amatā.